முதலாவது, ‘பிறை பார்த்தல் மற்றும் அதற்கான வழிமுறை(கள்), அதனை நிர்ணயிக்கின்ற உஸூல்கள்’ என்பதுடன் தொடர்புபட்ட பிரச்சினையாகும். இரண்டாவது, பிறை கண்டதாக கிடைக்கும் சாட்சியங்களுடன் கூடிய தகவல்களை ஏதோ ஒரு காரணத்திற்காக பிறைக் குழு ஏற்க மறுத்தால் அல்லது புறக்கணித்தால், மற்றும் தொடர்ந்தும் நோன்பு நோற்குமாறு அல்லது மாதத்தை முப்பதாக பூர்த்தி செய்து கொள்ளுமாறு அவர்களால் வேண்டிக் கொள்ளப்பட்டால், அதனை மறுத்து செயல்பட முடியுமா? அதற்கான மார்க்க அடிப்படை என்ன? என்பதாகும். இந்தக் கட்டுரையானது மேலே குறிப்பிடப்பட்ட இரண்டாவது கேள்விக்கே விடை தேட முனைகிறது.